Imuda

Yang Berbahagia Dato' Abdul Rahim bin Muda atau lebih dikenali sebagai Imuda (lahir 13 Disember 1959) ialah seorang pelakon, pelawak, pengacara, penyanyi, kartunis dan pelukis lelaki Malaysia. Beliau memulakan kerjayanya sebagai pelukis di Dewan Bahasa dan Pustaka (DBP) bersama-sama dengan rakan sekerjanya iaitu Sabri Yunus.

Kehidupan awal
Beliau dilahirkan di Bukit Mertajam, Pulau Pinang pada 13 Disember 1959, nama Imuda diperolehi daripada nama panggilan beliau, Im, dan bapanya, Muda. Imuda merupakan anak ke-6 daripada lapan orang adik-beradik hasil perkongsian hidup bapanya, Muda Nordin dengan ibunya, Halijah Chik.

Beliau mendapat pendidikan awal di Sekolah Kebangsaan Khir Johari dan kemudian menghabiskan persekolahannya sehingga Tingkatan 5 di Sekolah Menengah Kebangsaan Bukit Mertajam. Sejak kecil lagi, Imuda meminati semua bidang seni. Seawal empat tahun, beliau sudah mula terpukau melihat poster-poster wayang yang dilukis. Beliau selalu memujuk ibu bapanya menonton wayang, tetapi lebih banyak memberi perhatian kepada poster wayang daripada filem itu sendiri. Secara tidak langsung, poster-poster wayang tersebut menjadi sumber inspirasi untuk Imuda menjadi seorang pelukis. Cita-cita beliau hanya mahu menjadi seorang pelukis. Semasa masih kanak-kanak lagi, Imuda sudah memperlihatkan keupayaan untuk melukis. Ketika Darjah Enam, beliau sudah mula melukis strip kartun, sepertimana yang dilihatnya di dalam komik-komik di waktu itu. Peminatnya terdiri daripada kawan-kawan.

Kerjaya

Bidang penulisan
Dari usia muda lagi, Imuda sudah membuat keputusan untuk melukis. Selepas tamat Sijil Peperiksaan Malaysia (SPM) pada tahun 1978, beliau bekerja di United Books Company, sebuah syarikat yang agak dikenali ketika itu di Pulau Pinang. Di sana Imuda bertindak sebagai pelukis ilustrasi untuk beberapa majalah kanak-kanak, antaranya Dunia Kanak-kanak. Beliau turut bertindak sebagai pembaca pruf di syarikat tersebut.

Imuda hanya bertahan selama 2 tahun di syarikat itu sebelum bekerja di sebuah kilang gula di Perai. Semasa bekerja sebagai pelukis ilustrasi, Imuda cuma dibayar RM110 sebulan, tetapi sebagai pekerja kilang, beliau dibayar RM15 sehari. Lebih mahal walaupun kerjanya agak teruk. Sewaktu majalah Gila-Gila mula meledak di pasaran pada tahun 1978, Imuda turut menyumbang karya-karya kartunnya ke majalah tersebut. Kartun beliau mula tersiar sejak keluaran kedua Gila-Gila. Dari situ beliau melebarkan lagi sayapnya ke penerbitan-penerbitan lain seperti majalah Gelihati dan Berita Minggu. Desakan jiwanya untuk menjadi pelukis membawa beliau memohon kerja di Dewan Bahasa dan Pustaka di Kuala Lumpur. Beliau kemudian diterima bekerja sebagai pembantu pelukis. 

Teater, drama, dan filem
Semasa bertugas di Dewan Bahasa dan Pustaka, Imuda mula terlibat dalam bidang lakonan, bermula dengan teater. Tetapi sebelum mendapat peluang berlakon, beliau terpaksa mencuci lantai dan menolong mengangkat barang-barang di set lakonan.

Akhirnya beliau ditawarkan untuk berlakon dalam sebuah pementasan berjudul Mayat. Bagi Imuda, itu bukanlah satu permulaan yang baik, apatah lagi beliau diminta berlakon sebagai mayat!
Namun begitu, Mayat diterima baik oleh penonton dan Imuda serta kumpulan teaternya terus mengadakan persembahan hingga ke Sabah dan Sarawak.

Awal 1980an, Imuda membuat kemunculan pertamanya di slot Drama Minggu Ini melalui cerita Bahtera. Beliau dibayar RM50 untuk watak tambahan. Namun begitu, beliau rasa gembira, apatah lagi bila diminta untuk berlakon dalam beberapa drama selepas itu. Peranannya juga semakin besar dan beliau dibayar RM100.

Beliau kemudiannya dipelawa berlakon di dalam filem Mekanik, filem pertama beliau, di mana beliau merasakan tidak percaya bila dibayar RM600 untuk penggambaran selama 4 hari – apatah lagi di dalam format warna! Drama Minggu Ini dihasilkan di dalam hitam putih.

Pada hujung 1983, Imuda telah ditawarkan watak sebagai Budin dalam pementasan Syy… yang ditulis oleh Dr Hatta Azad Khan. Ceritanya adalah mengenai penduduk sebuah setinggan yang memprotes pihak Dewan Bandaraya yang mahu membina loji najis di kampung mereka, Kampung Seri Wangi. Hafsham, pengarah filem Mekanik, ketika menyaksikan pementasan tersebut, beranggapan ia mampu menjadi drama sitcom yang menarik. Lalu beliau mengusulkan ideanya di samping mengekalkan pelakon-pelakon yang asal. Pada mulanya, ia mengisi slot Drama Swasta di RTM pada tahun 1985, sebelum berhijrah ke TV3 dengan judul Kampung Seri Wangi, dan kemudiannya Pi Mai Pi Mai Tang Tu.
Kalau sebelum ini Imuda hanya dikenali di kalangan penggemar-penggemar kartun sahaja, dengan sitcom tersebut beliau mula popular ke seluruh negara. Malah orang ramai lebih mengenalinya sebagai Budin sahaja daripada Imuda.

Tahun 1989, Hafsham menghasilkan sitcom 2 + 1. Imuda memegang watak sebagai Sam, seorang lelaki lembut. Turut bersama dalam sitcom tersebut ialah Louisa Chong, Susan Lankester dan Raja Ema. Sitcom tersebut menerima kritikan yang agak hebat terutama mengenai watak Sam. Dan tidak hairanlah siri tersebut hanya bertahan selama 3 tahun sahaja, berbanding dengan Pi Mai Pi Mai Tang Tu selama 14 tahun.
Imuda turut menerima kritikan mengenai watak lakonannya itu. Tetapi bagi beliau, ia hanyalah untuk hiburan sahaja. Orang ramai tidak perlu ambil serius dengan lakonan beliau.
Dalam pada itu, Imuda terus menerima tawaran berlakon untuk filem, antaranya Balik Kampung, Kembara Seniman Jalanan, Hati Bukan Kristal, Mat Som (diadaptasikan daripada karya Lat), Mat Gelap, Imigran dan Jutawan Fakir. Sehingga kini Imuda masih lagi aktif sebagai pelukis dan pelakon, di samping aktiviti-aktiviti seni yang lain.

Peserta Maharaja Lawak Mega
Pi mai ialah gandingan Imuda, Sulaiman Yassin (Mat Over) dan Sathiya, yang menyertai pertandingan Maharaja Lawak Mega dari 30 Oktober 2011 hingga 30 Disember 2011 di Shah Alam, Selangor dan disiarkan secara langsung menerusi slot Astro Warna saluran 132. Mereka tersingkir di minggu kedua akhir iaitu di Stadium Tertutup Majlis Bandaran Johor Bahru. Tema persembahan mereka ialah tema adaptasi daripada filem klasik dan konsep bebas. Juri tetap MLM, Chef Wan, penyanyi Siti Nurhaliza dan jurulatih bola sepak Zainal Abidin Hassan serta juri jemputan, penyanyi Ferhad memberi markah 15.8 peratus.MLM: Pi Mai Tersingkir, Empat Peserta Mara Peringkat Akhir mStar Online. 25 Disember 2012. Dicapai pada 2 Jun 2013.

Kehidupan peribadi
Imuda telah berkahwin sebanyak dua kali dan mempunyai empat anak daripada kedua-dua perkahwinan tersebut. Bekas isterinya, Rosalinda Rosli meninggal dunia pada Disember 2008. Beliau kemudian berkahwin dengan Zabarina Ali pada 2010.

Pada Ogos 2012, beliau mengalami kerugian lebih RM7,000 selepas kediamannya dipecah masuk oleh perompak ketika beliau sekeluarga baru sahaja pulang dari bercuti di kampung sempena Hari Raya Aidilfitri.

Diskografi
+Single  Tahun Tajuk Menampilkan 2013 "Rilek Brader"  Art Fazil "Blues Nasi Kandar" 2017 "Rilek Raya" Art Fazil 2020 "Jam!" Art Fazil & Andy Flop Poppy

Filemografi

Filem
 Tahun Tajuk Watak Catatan 1983 Mekanik Pembantu Mekanik II Filem pertama1986 Balik Kampung Muda Kembara Seniman Jalanan  Brader Joe 1989 Hero  Din 1990 Mat Som  Mat Som  Driving School Lelaki Lembut di Pondok Telefon Mat Gelap  Rahim / Mat Gelap  Hati Bukan Kristal Azmi Pelakon undangan1992 Wanita Bertudung Hitam  Bong Ramli Gelora Cinta  Sam Filem usahasama Indonesia-Malaysia Suci Dalam Debu Badrul1993 Imigran Hisham  Kekasih Awal Dan Akhir Rahim  1996 Super Star  1998 Kembara 2002  Mendam Berahi  Adam 2003 Jutawan Fakir  Bos 2008 Cinta U-Turn  Kondaktor KTM 2011 Sumpahan Puaka Sudin2012 Aji Noh Motor  Haji Rodhi Budak Pailang  Tuan Rumah  Shh...Dia Datang Udin  2013 Bro, Nampak Motor Gua? Encik Osman Pelakon undangan 2014 Cara Mengundang Hantu 2018 Hantu Kak Limah Kawan Yeh Sekupang Penampilan khas 2020 Manap Karaoke Pak Mid Butak Abang Chot 2021 Kampong Pisang Musikal Raya Istimewa Dato Mahfuz (Ceo Mega Ah Holding) 2024 19 Puasa: Playboys Of Plestik Hitam Abang Mi  TBA Pi Mai Pi Mai Tang Tu The Movie Budin Dalam perancangan

Drama
 Tahun Tajuk Watak Saluran TV Catatan 1980 Drama Minggu Ini: Bahtera TV1 Drama pertama, pelakon tambahan 1983–2004 Pi Mai Pi Mai Tang Tu  BudinTV3 1989–1993 2+1Selamat 2001 2+1.kom.my  2001–2002 Spanar Jaya Gelek ntv7 Pelakon undangan  2007 Salam Pantai Timur Pelbagai TV1 Watak berulang 2009 Julia Juli Memanda Negeri  TV3 2009-2010 Mama Murai Kassim Astro Warna 2019 Setelah Cinta Itu Pergi  TV3 Pak Ngah Zali 3S Pak Din TV1 Gerak Khas (Musim 19) Pak Amin TV2 Episod: "Dendam Menular" Ajak Oh Ijal Mahmud TV3 2020 Jaman Tori Peguamcara Awesome TV2021 Kampong Pisang Bersiri-siri Zali Zanzibar Astro Citra Episod: "Alam Pak Din" (Bahagian 3) Ganjil Bapa Sally Viu2022 Bukan Pi Mai Pi Mai Sudin Astro Ria The Pak Mat Clan Pak Mat TV3 Teguh Abang Din TV Okey

Telefilem
 Tahun Tajuk Watak Saluran TV Catatan  2001 Mat Nor Kushairi & The Velvet Boys Jefri Jambul ntv7 Telefilem pertama 2002 Aku Kaya Tauke Restoran Nasi KandarFormat VCD Les Sekinchan2003 XPDC: Sakinah  Sam Neon Peniaga Gerai Kopi Satu I Penampilan khas  2011 Anakku Bapakku  Tok Bomoh  Astro Prima Penampilan khas  2014 Rombongan Cik Kiah ke Kelana Jaya Encik Leman Astro First Eksklusif 2018 Kuala Kampung Lambat MakropAstro Citra 2021 Ismadi Belum Mati 2023 Dalang Daud Tonton

Televisyen
 Tahun Tajuk Peranan Saluran TV Catatan2002 Rasa-Rasa Ikan Pengacara TV3 Pendidikan Moral: Rasuah Dihina, Maruah Dibina Pelakon TV Pendidikan 2012 Betul ke Bohong? (Musim 1) Artis jemputanAstro Warna Episod 4&7 2018 Di Balik Tawa (Musim 1) Dirinya sendiri

Peserta
 Tahun Tajuk Kumpulan  2011  Maharaja Lawak Mega 2011 Pi Mai 2012 Maharaja Lawak Mega 2012

Anugerah dan pencalonan
 Pemenang Pelakon Pembantu Lelaki Popular ABPBH 1991 
 Pemenang Artis Komedi Lelaki Popular ABPBH 1997/98 
 Finalis Artis Komedi Lelaki Popular ABPBH 1993, 1994, 1995, 1999, 2000 
 Top 5  Pelakon Lelaki Terbaik Festival Filem Malaysia 1990 (Mat Som)
 Top 5  Pelakon Komedi Terbaik Festival Filem Malaysia 1990 (Mat Gelap)

Darjah kebesaran
  :
50px Darjah Setia Pangkuan Negeri (DSPN) – Dato'  (2024)

Rujukan

Pautan luar
 Blog Imuda


Kategori:Orang dari Bukit Mertajam
Kategori:Pelawak Malaysia
Kategori:Pelawak Melayu
Kategori:Pelakon lelaki Malaysia
Kategori:Kelahiran 1959
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Pulau Pinang
Kategori:Kartunis Malaysia
Kategori:Pelakon lelaki Malaysia abad ke-20